CELEX: 62021TN0398
Language: sk
Date: 2021-07-06 00:00:00
Title: Vec T-398/21: Žaloba podaná 6. júla 2021 – Ryanair a Ryanair Sun/Komisia

23.8.2021   
            
            
               SK
            
            
               Úradný vestník Európskej únie
            
            
               C 338/36
            
         
      Žaloba podaná 6. júla 2021 – Ryanair a Ryanair Sun/Komisia
      (Vec T-398/21)
      (2021/C 338/46)
      Jazyk konania: angličtina
      
         Účastníci konania
      
      
         Žalobkyne: Ryanair DAC (Swords, Írsko), Ryanair Sun S.A. (Varšava, Poľsko) (v zastúpení: F.-C. Laprévote, E. Vahida, V. Blanc, S. Rating a I.-G Metaxas-Maranghidis, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 22. decembra 2020 o štátnej pomoci SA.59158 – Poľsko – COVID-19 – Pomoc pre LOT (1), a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na tvrdení, že žalovaná nesprávne uplatnila dočasný rámec pre štátnu pomoc určenú na podporu hospodárstva počas súčasnej pandémie COVID-19. Žalovaná najmä nepreukázala, že LOT je oprávnená na pomoc na rekapitalizáciu podľa dočasného rámca, a neposúdila, či existovali iné opatrenia, ktoré by boli menej diskriminačné a hospodársku súťaž by narúšali menej ako rekapitalizácia. Žalobkyňa tiež tvrdí, že žalovaná nesprávne preskúmala primeranosť, pokiaľ ide o výšku sumy rekapitalizácie, odmenu z pomoci a podmienky ukončenia poskytovania pomoci od štátu, ako aj prvky pomoci týkajúce sa riadenia a predchádzania nevhodnému narušovaniu hospodárskej súťaže.
               
            
                  2.
               
               
                  Druhý žalobný dôvod je založený na tom, že žalovaná nesprávne uplatnila článok 107 ods. 3 písm. b) ZFEÚ, keď sa domnievala, že tento článok môže predstavovať právny základ na odôvodnenie pomoci. Žalobkyňa tiež tvrdí, že žalovaná nepreukázala, že pomoc je nevyhnutná, vhodná a primeraná na účely nápravy vážnej poruchy v poľskom hospodárstve a že neuskutočnila tzv. „test vyváženosti“, t. j. vyváženie očakávaných pozitívnych účinkov pomoci z hľadiska realizácie cieľov stanovených v článku 107 ods. 3 písm. b) ZFEÚ a jej negatívnych účinkov z hľadiska narušenia hospodárskej súťaže a ovplyvnenia obchodu medzi členskými štátmi.
               
            
                  3.
               
               
                  Tretí žalobný dôvod je založený na tom, že napadnuté rozhodnutie porušuje osobitné ustanovenia ZFEÚ a všeobecné zásady európskeho práva, na ktorých sa zakladá liberalizácia leteckej dopravy Únie od konca 80-tych rokov 20. storočia (t. j. zákaz diskriminácie, slobodné poskytovanie služieb, uplatňované na leteckú dopravu nariadením č. 1008/2008, (2) a sloboda usadiť sa).
               
            
                  4.
               
               
                  Štvrtý žalobný dôvod je založený na tom, že žalovaná nezačala konanie vo veci formálneho zisťovania napriek závažným ťažkostiam a porušila procesné práva žalobkyne.
               
            
                  5.
               
               
                  Piaty žalobný dôvod je založený na tvrdení, že žalovaná porušila svoju povinnosť odôvodnenia.
               
            
         (1)  Ú. v. EÚ 2021 C 260, s. 10.
      
         (2)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 2008, s. 3).